Official Journal L 184 , 23/07/2003 P. 0035 - 0039



Id-Deċiżjoni tal-Kummissjoni tas-17 ta’ Lulju 2003 li temenda d-Deċiżjoni Nru 2119/98/KE tal-Parlament Ewropew u tal-Kunsill u d-Deċiżjoni 2000/96/KE rigward il-mard li jittieħed elenkat f’dawn id-deċiżjonijiet u li temenda d-Deċiżjoni 2002/253/KE rigward id-definizzjonijiet tal-każijiet tal-mard li jittieħed (innotifikata fid-dkument bin-numru C(2003) 2301) (Test b’rlevanza għaż-Żona ŻEE) (2003/534/KE) IL-KUMMISJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Deċiżoni 2119/98/KE tal-Parlament Ewropew u tal-Kunsill ta’ l-24 ta’ Settembru 1998 dwar l-istabbiliment ta’ network għas-sorveljanza epidemjoloġika u kontroll ta’ mard li jinxtered fil-Komunità à [1], u b’mod partikolari l-punti (a) u (b) ta’ l-Artikolu 3 u l-Artikolu 8 tagħha, Billi: (1) Id-Deċiżjoni Nru 2119/98/KE tipprovdi illi tiġi stabbilita network fil-livell Komunitarju sabiex jippromwovu l-kooperazzjoni u l-kordinament li jirrigwardaw il-prevenzjoni u l-kontroll ta’ ċertu mard li jittieħed riferit f’din id-Deċiżjoni. Il-mard ikkaġunat minn aġenti magħmula b’mod speċifiku bl-inġinerija bil-għan li jimmassimizzaw il-morbidita u/jew il-mortalita mar-rilaxx intenzjonat għandu jkun kopert b’din id-Deċiżjoni. (2) Id-Deċiżjoni tal-Kummissjoni 2000/96/KE tat-22 ta’ Diċembru 1999 dwar il-mard li jittieħed li jrid jiġi kopert b’mod progressiv min-networks Komunitarji taħt id-Deċiżjoni Nru 2119/98/KE tal-Parlament Ewropew u tal-Kunsill [2], telenka ċertu mark li jittieħed li jiġi kopert b’sorveljanza epidemjoloġika fin-network Komunitarju stabbilit taħt id-Deċiżjoni 2119/98/KE. (3) Id-Deċiżjoni tal-Kummissjoni 2002/253/KE tad-19 ta’ Marzu 2002 li tistabbilixxi d-definizzjonijiet sabiex jiġi rrappurtat il-mard li jittieħed lin-network Komunitarju taħt id-Deċiżjoni Nru 2119/98/KE tal-Parlament Ewropew u tal-Kunsill [3], tipprovdi għad-definizzjonijiet tal-każijiet għall-mard li jittieħed elenkat fid-Deċiżjoni 2000/96/KE. (4) Huwa xieraq illi l-mard li jittieħed li għalih huma pprovvduti d-definizzjonijiet tal-każijiet fid-Deċiżjoni 2002/253/KE ikun kongruwenti mal-mard li jittieħed elenkat fid-Deċiżjoni 2000/96/KE. (5) Il-ġidri jista’ joħloq theddida serja lis-saħħa pubblika fl-eventwalit ta’ rilaxx deliberat. Din il-marda li tittieħed għandha għalhekk tiġi elenkata fl-Anness 1 mad-Deċiżjoni 2000/96/KE. Definizzjoni tal-każ għall-ġidri għandha tiġi inkluża fid-Deċiżjoni 2002/253/KE. (6) Għalkemm it-tetanu mhux trasmissibbli fost il-bnedmin u jiġri biss b’mod sporadiku fil-Komunità, il-valutazzjoni tal-programmi tat-tilqim imsejsa fuq is-sorveljanza tikkontribwixxi għat-titjib tal-politiki tat-tilqim. It-tetanu għandu għalhekk jiġi elenkat bħala marda li tittieħed fid-Deċiżjoni 2000/96/KE. Definizzjoni tal-każ għat-tetanu diġa hija nkluża fid-Deċiżjoni 2002/253/KE. (7) Rilaxx deliberat ta’ l-antraċe fil-Komunità joħloq riskju gravi lis-saħħa pubblika. Din il-marda għandha għalhekk tiġi elenkata bħala marda li tittieħed fid-Deċiżjoni 2000/96/KE. Definizzjoni tal-każ għall-antraċe għandha tiġi inkluża fid-Deċiżjoni 2002/253/KE. (8) It-trasmissjoni tal-botuliżmu mhix ristretta għall-intossikazzjoni mill-ikel u għalhekk kull riferiment għal dan il-mod tat-teħid tal-marda għandu, għalhekk, jiġi mħassar. (9) Huwa xieraq illi d-definizzjoni tal-każ għad-difterja fid-Deċiżjoni 2002/253/KE tiġi rivista sabiex tqis l-iktar xhieda xjentifika riċenti. (10) Id-Deċiżjoni 2000/96/KE tiddefinixxi l-kriterji għall-għażla tal-mard li jittieħed ta’ żoni speċjali li jridu jiġu koperti bis-sorveljanza epidemjoloġika ġewwa n-network Komunitarju stabbilit taħt id-Deċiżjoni Nru 2119/98/KE. Id-deni-Q u t-tularemja jwettqu dawn il-kriteri fl-eventwalit ta’ rilaxx deliberat. Dan il-mard jiġri b’mod naturali ġewwa l-Komunit Ewropea. Is-sorveljanza msejsa fuq id-definizzjonijiet tal-każ toffri benefiċċji miżjuda. Dan il-mard li jittieħed għandu għalhekk jiġi elenkat fid-Deċiżjoni 2000/96/KE. B’żieda ma’ dan, id-definizzjonijiet tal-każ għad-deni-Q u t-tularemja għandhom jiġu inklużi fid-Deċiżjoni 2002/253/KE. (11) Id-Deċiżjonijiet Nru 2119/98/KE, 2000/96/KE u 2002/253/KE għandhom għalhekk jiġu emendati kif jixraq. (12) Il-miżuri pprovvduti f’din id-Deċiżjoni huma skond l-opinjoni tal-Kumitat stabbilit bl-Artikolu 7 tad-Deċiżjoni Nru 2119/98/KE. ADOTTAT DIN ID-DEĊIŻJONI: L-Artikolu 1 L-Anness mad-Deċiżjoni Nru 2119/98/KE huwa emendat skond l-Anness I ma’ din id-Deċiżjoni. L-Artikolu 2 L-Anness I mad-Deċiżjoni Nru 2000/96/KE huwa emendat skond l-Anness II ma’ din id-Deċiżjoni. L-Artikolu 3 L-Anness mad-Deċiżjoni Nru 2002/253/KE huwa emendat skond l-Anness III ma’ din id-Deċiżjoni. L-Artikolu 4 Din id-Deċiżjoni hija indirizzata lill-Istati Membri. Magħmula fi Brussel, fis-17 ta’ Lulju 2003. Għall-Kummissjoni David Byrne Membru tal-Kummissjoni [1] ĠU L 268, tat-3.10.1998, p. 1. [2] ĠU L 28, tat-3.2.2000, p. 50. [3] ĠU L 86, tat-3.4.2002, p. 44. -------------------------------------------------- L-ANNESS I Fl-Anness mad-Deċiżjoni Nru 2119/98/KE, l-aħħar inċiż jiġi mibdul b'dan li ġej: "— Mard ieħor (ir-rabbja, it-tifu, id-deni virali emorraġiku, il-malarja u kull mard ieħor għadu mhux ikklassifikat bħala mard epidemiku serju, inkluż il-mard ikkaġunat minn aġenti magħmula speċifikament bl-inġinerija bil-għan li jimmassimizzaw il-morbidit u/jew il-mortalit mar-rilaxx deliberat, eċċ.)." -------------------------------------------------- L-ANNESS II L-Anness I mad-Deċiżjoni Nru 2000/96/KE jiġi emendat kif ġej: 1. (a) fil-punt 2.1, jiżdiedu t-termini li ġejjin: "Il-Ġidri It-Tetanu"; 2. fil-punt 2.4, it-terminu "Antraċe" jiddaħħal qabel il-terminu "Botuliżmu"; 3. il-punt 2.5.3 jiġi emendat kif ġej: (a) jiddaħħal it-terminu "Deni-Q" wara t-terminu "Ekinokokkosi"; (b) jiżdied it-terminu "Tularemja": -------------------------------------------------- L-ANNESS III Fl-Anness mad-Deċiżjoni 2002/253/KE, it-taqsima dwar id-definizzjonijiet tal-każijiet tiġi emendata kif ġej: 1. L-intestatura "BOTULIŻMU, MIĠRUR MILL-IKEL" tiġi mibdula bl-intestatura "BOTULIŻMU". 2. It-test dwar "Id-DIFTERJA" jiġi mibdul b’li ġej: "ID-DIFTERJA Clinical description Id-deskrizzjoni klinikali Stampa klinikali kompatibbli ma’ jew id-difterja respiratorja, jiġifieri marda ta’ l-apparat ta’ fuq tan-nifs ikkaratterizzata b’membrana aderenti mat-tunsilli, il-farinġi jew l-imnieħer, f’għaqda ma’ griżmejn jaħarqu u deni baxx, jew id-difterja mhux respiratorja, jiġifieri marda kkaratterizzata b’tipi ta’ ulċeri kutanji, konġuntivali, otiċi, ġenitali jew oħrajn. Il-kriterji tal-laboratorju għad-dijanjosi L-iżolazzjoni tal-korinebatterja tad-difterite li tipproduċi t-tossin (tipikament id-Difterite tal-Korinebatterju jew C. ulċeranti) minn kampjun klinikali. Il-klassifika tal-każ Possibbli: | N. A. | Probabbli: | każ kompatibbli klinikament. | It-Trasportaturi Asimptomatiċi: | trasportaturi asimptomatiċi b’razez tossiġeniċi. | Ikkonfermat: | każ klinikament kompatibbli illi huwa kkonfermat mil-laboratorju bl-iżolazzjoni ta’ razza tossiġena tal-koribatterja, jew każ klinikament kompaibbli ma’ rabta epidemjoloġika ma’ każ ikkonfermat tal-laboratorju. | Irid jiġi nnotat illi jridu jiġu rrappurtati l-każijiet tad-difterija kemm respiratorja u kemm mhux respiratorja bl-iżolazzjoni tar-razez tossiġeni, kif għandhom ukoll jiġu rrappurtati t-trasportaturi asimptomatiċi, jekk jinkixfu. Ma għandhomx jiġu rrappurtati l-każijiet bid-difterite C jew C. ulċeranti mhux tossiġeni." 3. Wara t-test dwar "IL-POLJOMJELITE, PARALITIKA" jiddaħħal dan li ġej: "ID-DENI-Q Clinical description Id-dekrizzjoni klinikali Marda febbrili akkumpanjata minn rogħdiet ta’ bard, uġigħ fil-muskoli, telqa tal-ġisem u wġigħ fuq in-naħa ta’ wara tar-ras Marda kiefra tista’ tinkludi epatite akuta, pnewmonja, meningoenċefalite u abort. Is-sejbiet tal-laboratorju klinikali jistgħu jinkludu livelli elevati ta’ l-enżimi tal-fwied u sejbiet ta’ żliġiet anormali. Il-kriterji tal-laboratorju għad-dijanjosi - l-iżolazzjoni tal-Coxiella burnetii minn kampjun klinikali - wirja ta’ rispons speċifiku ta’ antikorp, - wirja tas-C. burnetii f’kampjun klinikali fil-kxif ta’ antiġen jew aċidu nuklejku Għall-każijiet probabbli: titra singola għolja ta’ antikorpi speċifiċi. Il-klassifika tal-każ Possibbli: | N. A. | Probabbli: | każ kompatibbli klinikament li jwettaq il-kriterji tal-laboratorju għal każ probabbli jew ikollu rabta epidemjoloġika. | Ikkonformat: | każ tal-boaratorju kkonfermat illi huwa kompatibbli klinikament jew li għandu rabta epidemjoloġika." | 4. Wara t-test dwar "IX-XIĠELLOSI" jiddaħħal dan li ġej: "IL-ĠIDRI Clinical description Id-dekrizzjoni klinikali Marda bil-qbid akut tad-deni ta’ iktar minn 38 °C segwit minn raxx tal-ġilda kkaratterizzat b’infafet jew ponot iebsa fl-istess stadju ta’ żvilupp mingħajr kawża oħra apparenti u bi tqassim ċentrifugu b’mod predominanti Il-preżentazzjonijiet atipiċi jistgħu jinkludu: - leżjonijiet bl-emorraġija, - leżjonijiet ċatti bellusin li ma jidhrux bħala nfafet tipiċi u lanqas ma jiżviluppaw f’imsiemer. Il-kriterji tal-laboratorju għad-dijanjosi L-iżolazzjoni tal-virus tal-ġidri (Variola) minn kampjun klinikali. L-identifikazzjoni tar-reazzjoni tal-katina tal-polimerasi (PCR) tad-DNA tal-Variola f’kampjun klinikali, segwit bil-għoti tas-sekwenzi. L-identifikazzjoni tal-virus tal-Variola bil-mikroskopija ta’ l-Elektron (EM) tat-tebgħa negattiva f’kampjun klinikali. Il-klassifika tal-każ Possibbli: | każ kompatibbli klinikament. Każ li jkollu preżentazzjoni atipika u għandu rabta epidemjoloġika ma’ każijiet ikkonfermati jew probabbli. | Probabbli: | każ kompatibbli klinikament ma’ jew l-identifikazzjoni tal-virus orthopox bl-EM jew il-PCR, jew rabta epidemjoloġika ma’ każijiet oħra probabbli jew ikkonfermati. | Ikkonfermat: | għal każ tal-bidu, każ kompatibbli klinikament ma’ konferma tal-laboratorju bl-EM jew il-PCR, segwit bil-għoti tas-sekwenza. | Matul tifqigħa tal-marda, każ kompatibbli klinikament b’rabta epidemjoloġika u, meta possibbli, konferma tal-laboratorju jew bl-EM jew bil-PCR." 5. Wara t-test dwar "IT-TUBERKULOSI" jiddaħħal dan li ġej: "IT-TULAREMJA Clinical description Id-deskrizzjoni klinikali Stampa klinikali kompatibbli ma’ waħda mill-għamliet differenti tat-tularemja: - ulċeroglandolari (ulċera kutanja bil-limfadenopatija reġjonali), - ulċeroglandolari (limfadenopatija reġjonali mingħajr ulċera), - okuloglandolari (il-konġunktiviti bil-limfadenopatija pre-orikolari) - orofarinġjali (stomatite jew farinġite jew tonsillite u l-limfadenopatija ċervikali), - intestinali (uġigħ ta’ żaqq, vomtu, u dijarrea), - pnewmonika (marda pnewmonika primarja), - tifojdali (marda bid-deni mingħajr sinjali u sintomi kmieni tal-lokalizzazzjoni) Il-kriterji tal-laboratorju għad-dijanjosi - L-iżolazzjoni tal-Francisella tularensis minn kampjun klinikali, - wirja ta’ rispons speċifiku ta’ antikorp. Għall-każijiet probabbli: - titru singolu għoli, - il-kxif ta’ l-F. tularensis f’kampjun klinikali bl-analiżi fluworexxenti. Il-klassifika tal-każ Possibbli: | N. A. | Probabbli: | każ kompatibbli klinikament li jwettaq il-kriterji tal-laboratorju għal każ probabbli jew ikollu rabta epidemjoloġika. | Ikkonformat: | każ kompatibbli klinikament li jkun ikkonfermat mill-laboratorju." | --------------------------------------------------